Тэма здароўя — мабыць, адна з самых важных і актуальных сёння. Заўважылі, якімі частымі сталі выпадкі прастудаў і захворванняў апошнім часам? На сустрэчы з правізарам і спецыялістам па фітатэрапіі Вольгай Спірыдонавай вы даведаецеся, як з дапамогай зёлак умацоўваць імунітэт і эфектыўна лячыць прастуды ці іншыя захворванні, атрымаеце індывідуальную кансультацыю па пытаннях вашага здароўя. Прагуляецеся па Налібоцкай пушчы — адным з найстарэйшых участкаў лесу ў Беларусі, дзе даведаецеся пра карысць іглічных раслін, а ва ўтульнай сядзібе прыгатуеце набор фітакасметыкі, карысны кактэйль з ігліцы і смачную мядовую пасту на аснове зёлак!